เงินบาทอ่อนค่า เปิดตลาด 34.67 บาทต่อดอลลาร์
เงินบาทเปิดตลาด 34.67 บาทต่อดอลลาร์ อ่อนค่า ตลาดจับตาตัวเลข CPI สหรัฐฯ คืนนี้
10 มิ.ย. 2565

เมื่อวันที่ 10 มิ.ย. 65 นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 34.67 บาท/ดอลลาร์ ปรับตัวอ่อนค่าจากปิดตลาดเย็นวานนี้ที่ระดับ 34.47 บาท/ดอลลาร์ เคลื่อนไหวทิศทางเดียวกับภูมิภาค เนื่องจากดอลลาร์แข็งค่าเทียบกับทุกสกุลเงิน หลังเมื่อคืนนี้อัตราผลตอบแทนพันธบัตรของสหรัฐปรับตัวเพิ่มขึ้นอย่างต่อเนื่องนักบริหารเงิน ประเมินกรอบการเคลื่อนไหวของเงินบาทในวันนี้ไว้ที่ 34.50 - 34.70 บาท/ดอลลาร์ สำหรับปัจจัยที่ต้องติดตามคืนนี้ คือ ดัชนีราคาผู้บริโภค (CPI) เดือนพ.ค. ของสหรัฐฯ